Diari Oficial de la Generalitat Valenciana


Sumari del DOGV 4312, del 12-08-2002 (2002/8997)

Iniciació del procediment simplificat per a l'aprovació del projecte d'urbanització i projecte de reparcel·lació de la unitat d'execució nº 3 del pla parcial sector 1 els Xiprerets de Manises.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4312

Data del DOGV
:   12-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/8997


Organisme emissor
:   AIU Polígon núm. 3 Sector 1 de Manises

Tipus de document
:   Anunci

Iniciació del procediment simplificat per a l'aprovació del projecte d'urbanització i projecte de reparcel·lació de la unitat d'execució nº 3 del pla parcial sector 1 els Xiprerets de Manises. [2002/X8997]
  
Als efectes del que preveu la Llei 6/1994, Reguladora de l'Activitat Urbanística (LRAU), com a titular de finques afectades pel projecte de reparcel·lació forçosa, mitjançant el present posem en el vostre coneixement que l Ple de l'Ajuntament, en la sessió ordinària del dia 27 de setembre de 2001, acordà l'aprovació i adjudicació del programa d'actuació integrada de desenvolupament de la unitat d'execució nº 3, pla parcial sector 1 els Xiprerets, amb les modificacions contemplades en l'informe dels Servicis Tècnics Municipals de data 19 de setembre de 2001, i adjudicant-hi la condició d'urbanitzador a favor de l'Agrupació d'Interès Urbanístic del Polígon 3 del Sector 1 de Manises.
  
De conformitat amb els informes esmentats, s'ha modificat el projecte d'urbanització, que se sotmet alhora en este acte a informació pública per a la seua aprovació definitiva.
  
Alhora, s'ha subscrit el corresponent Conveni Urbanístic, entre l'administració actuant, l'Ajuntament de Manises i l'Agrupació d'Interès Urbanístic del Polígon 3 del Sector 1 de Manises.
  
El passat 2 de juliol de 2002 es presentà davant l'Ajuntament de Manises el projecte d'urbanització modificat i el projecte de reparcel·lació de la unitat d'execució nº 3, pla parcial sector 1 els Xiprerets, i s'ha dipositat una còpia dels projectes d'urbanització i reparcel·lació adés esmentats a la Notaria del senyor Alfredo Roca Ferrer, situada a Manises, plaça del Castell nº 6, baixos, per a la seua tramitació conformement amb el procediment simplificat de l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU). Esta comunicació es fa prèviament a la publicació de l'edicte corresponent, en un diari d'informació general editat a la Comunitat i en el Diari Oficial de la Generalitat Valenciana, en compliment d'allò establit en l'article 69.1 a) en relació amb l'article 46.3 de la LRAU, tot advertint-lo que dins del termini de vint dies comptats des de la publicació de l'últim anunci, vostè podrà comparèixer en esta Notaria, per a obtindre a costa seua còpia total o parcial de l'acta o sol·licitar que esta li siga exhibida, així com fer les oportunes consultes a l'Ajuntament de les actuacions derivades de la documentació ue hi ha dipositada i presentar-hi al·legacions.
  
Cosa que vos comunique perquè en prengueu coneixement i als efectes que pertoquen.